2003/728/EY: Komission päätös, tehty 3 päivänä lokakuuta 2003, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti metallirunkoisten tehdasvalmisteisten rakennusjärjestelmien, betonirunkoisten tehdasvalmisteisten rakennusjärjestelmien, tehdasvalmisteisten rakennusyksiköiden, kylmävarastojärjestelmien ja kivenpidätysjärjestelmien osalta (ETA:n kannalta merkityksellinen teksti) (tiedoksiannettu numerolla K(2003) 3452)



Virallinen lehti nro L 262 , 14/10/2003 s. 0034 - 0036



Komission päätös, tehty 3 päivänä lokakuuta 2003, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti metallirunkoisten tehdasvalmisteisten rakennusjärjestelmien, betonirunkoisten tehdasvalmisteisten rakennusjärjestelmien, tehdasvalmisteisten rakennusyksiköiden, kylmävarastojärjestelmien ja kivenpidätysjärjestelmien osalta (tiedoksiannettu numerolla K(2003) 3452) (ETA:n kannalta merkityksellinen teksti) (2003/728/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 13 artiklan 4 kohdan, sekä katsoo seuraavaa: (1) Komission on valittava direktiivin 89/106/ETY 13 artiklan 3 kohdan mukaisesta kahdesta menettelystä rakennusalan tuotteiden vaatimustenmukaisuuden osoittamiseksi vähiten työläs menettely ottaen huomioon turvallisuusseikat. Tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä välttämätön ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen puuttumista asiaan. (2) Edellä mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä. Tämän vuoksi on suotavaa määritellä tuotteen tai tuoteryhmän käsite siten kuin sitä käytetään toimeksiannoissa ja teknisissä eritelmissä. (3) Edellä mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III. Tämän vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille järjestelmille. (4) Menettely, johon viitataan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa ja vaihtoehtoja 2 ja 3. Menettely, johon viitataan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla. (5) Tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita ja niiden sisäistä laadunvalvontaa valvoo ja arvioi hyväksytty varmentamiselin. 2 artikla Liitteen II mukainen vaatimustenmukaisuuden osoittamismenettely esitetään eurooppalaisen teknisen hyväksynnän suuntaviivojen toimeksiannoissa. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä lokakuuta 2003. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. LIITE I 1. Metallirunkoiset rakennusjärjestelmät Tämä päätös koskee teollisesti valmistettuja järjestelmiä, joita markkinoidaan rakennuksina ja jotka koostuvat sarjatuotantoon tarkoitetuista, ennalta suunnitelluista tehdasvalmisteisista osista. Tämä päätös koskee ainoastaan järjestelmiä, jotka täyttävät jäljempänä määritellyt vähimmäisvaatimukset. Osittaiset järjestelmät, jotka eivät täytä kyseisiä vähimmäisvaatimuksia, eivät kuulu päätöksen soveltamisalaan. Vähimmäisvaatimuksilla tarkoitetaan kaikkia seuraavia: rakennuksen kantavat osat, rakennuksen liittäminen alusrakenteeseen sekä ulkokuoren olennaisten osien (lämmöneristys, ulkoverhous, kate, sisäverhous, ikkunat ja ulko-ovet) erittely siltä osin kuin nämä ovat tarpeen rakennukseen sovellettavien olennaisten vaatimusten täyttämiseksi. Tämä päätös koskee ainoastaan toimitusvalmista lopullista järjestelmää eikä eri osia, vaikka jotkin osat voidaan valmistaa eri tehtaissa. - käytettäväksi rakennuskohteissa 2. Betonirunkoiset rakennusjärjestelmät Tämä päätös koskee teollisesti valmistettuja järjestelmiä, joita markkinoidaan rakennuksena ja jotka koostuvat sarjatuotantoon tarkoitetuista, ennalta suunnitelluista tehdasvalmisteisista osista. Tämä päätös koskee ainoastaan järjestelmiä, jotka täyttävät jäljempänä määritellyt vähimmäisvaatimukset. Osittaiset järjestelmät, jotka eivät täytä kyseisiä vähimmäisvaatimuksia, eivät kuulu päätöksen soveltamisalaan. Vähimmäisvaatimuksilla tarkoitetaan seuraavia: rakennuksen kantavat osat, rakennuksen liittäminen alusrakenteeseen sekä ulkokuoren olennaisten osien (lämmöneristys, ulkoverhous, kate, sisäverhous, ikkunat ja ulko-ovet) erittely siltä osin kuin nämä ovat tarpeen rakennukseen sovellettavien olennaisten vaatimusten täyttämiseksi. Tämä päätös koskee ainoastaan toimitusvalmista lopullista järjestelmää eikä eri osia, vaikka jotkin osat voidaan valmistaa eri tehtaissa. - käytettäväksi rakennuskohteissa 3. Tehdasvalmisteiset rakennusyksiköt Tämä päätös koskee tehdasvalmisteisia rakennusyksiköitä, jotka voidaan kuljettaa asennuspaikalle yhtenä yksikkönä, joka antaa nopeasti säältä suojaavan ulkokuoren. Paikalla on mahdollisesti tehtävä lopullinen säänkestosuojaus, yksiköiden väliset liitokset, putki- ja johtoliitännät sekä liitäntä perustuksiin. Tämä päätös koskee ainoastaan toimitusvalmista lopullista järjestelmää eikä eri osia, vaikka jotkin osat voidaan valmistaa eri tehtaissa. - käytettäväksi rakennuskohteissa 4. Kylmävarastojärjestelmät Tämä päätös koskee tehdasvalmisteisia kylmävarastojärjestelmiä, jotka on tarkoitettu asennettavaksi valmiiseen rakennukseen tai ainakin niin, että ne eivät ole alttiina sään vaikutuksille. Koottu järjestelmä ei kuulu rakennuksen kantavaan rakenteeseen, mutta kootun kylmävarastojärjestelmän tai sen osien tukemista varten voidaan käyttää kantavaa tukijärjestelmää. Tekniset laitteet (kuten jäähdytyslaitteet) eivät kuulu järjestelmään. Tämä päätös koskee ainoastaan toimitusvalmista lopullista järjestelmää eikä eri osia, vaikka jotkin osat voidaan valmistaa eri tehtaissa. - käytettäväksi rakennuskohteissa 5. Kivenpidätysjärjestelmät Tämä päätös koskee kiviainesta pidättäviä suojajärjestelmiä, jotka koostuvat yksin- tai moninkertaisesta verkosta tai vastaavasta, jonka tukena on metalli- tai puurakenteita (esimerkiksi metallipylväitä) ja mahdollisesti vaijereita. Tämä päätös koskee ainoastaan toimitusvalmista lopullista järjestelmää eikä eri osia, vaikka jotkin osat voidaan valmistaa eri tehtaissa. - käytettäväksi maa- ja vesirakennuskohteissa LIITE II Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta EOTA:n edellytetään määrittelevän asianomaisiin eurooppalaisiin teknisiin hyväksyntiin seuraava(t) vaatimustenmukaisuuden osoittamismenettely(t): >TAULUKON PAIKKA> Menettely 1: Ks. direktiivin 89/106/ETY liitteessä III olevan 2 kohdan i alakohta, ilman pistokoenäytteiden testausta. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.